**ריבאונד – המפתח לניצחון?**

לא מזמן, אחד החברים שלי אמר לי שהוא ראה נתון מעניין לגבי ריבאונדים אחרי המשחק של הלייקרס נגד

דנבר.

"כמעט כל פעם שקבוצה מנצחת בריבאונד היא גם מנצחת במשחק".

זוהי הנחה מעניינת, מפני שאנחנו כאוהדים ומנתחים בדרך כלל לא נותנים משקל כל כך גבוה לריבאונד כמו

פרמטרים אחרים כדוגמת אחוזי קליעה לשלוש.


לכן, בפוסט הבא ננסה לנתח האם באמת ריבאונד הוא עד כדי כך משמעותי, מה מתחבא מאחורי הנתון הזה

והאם קבוצות שיביאו ריבאונדרים טובים יותר יהיו קבוצות מנצחות.

דבר ראשון, נרצה לבדוק האם בכלל יש בסיס לטענה שהובלה בריבאונד מעידה על סיכויי ניצחון מוגברים.

לשם כך, ניקח את כל המשחקים בעונת 2019-20 ונראה מה הסיכויים של קבוצה לנצח כאשר היא מובילה

בריבאונד:



אכן, אנחנו מקבלים קשר מאד חזק שבמעל 70% מהמשחקים, הקבוצה שניצחה בריבאונד ניצחה גם

במשחק עצמו.

מכאן, התהייה שעולה היא האם מדובר בקורלציה או בקוזציה\*\*.

האם באמת ריבאונד הינו פרמטר שמעיד בצורה חזקה על ניצחון או שמסתתר מאחורי זה משהו אחר.

כדי להבין את זה, נצטרך לחזור אחורה ולהתעמק במתי יש לקבוצה הזדמנות לקחת את הריבאונד עצמו:

ריבאונד הגנה – כשהקבוצה **היריבה מחטיאה** זריקה לסל.

ריבאונד התקפה – כשהקבוצה **שלי מחטיאה** זריקה לסל.

לכן, ברגע שהקבוצה **היריבה** מחטיאה פחות זריקות יש לי פחות הזדמנויות לריבאונד הגנה וכאשר הקבוצה

**שלי** מחטיאה פחות יש לי פחות הזדמנויות לריבאונד התקפה.

מכאן, אנחנו מבינים דבר מעניין.

אנחנו יודעים שקל יותר לקחת ריבאונד הגנה מהתקפה.

לכן, ברגע שקבוצה קולעת באחוזים גבוהים יותר, היא אוטומטית מקטינה את כמות הריבאונד של הקבוצה

היריבה (פחות ריבאונד הגנה) ובגלל זה מדד הריבאונד בעצם מסתיר מאחוריו את אחוזי הקליעה של

הקבוצות שמאד משפיע עליו.

וזו כבר מסקנה שמסתדרת יותר,

קבוצות שקולעות טוב יותר מנצחות ביותר משחקים.

**שורה תחתונה מהחלק הראשון:**

החבר שלי צודק, אבל המסקנה הזו לא מעידה באמת על חשיבות הריבאונדרים בקבוצה וההשפעה שלהם על הניצחון.

אז איך כן נוכל למדוד את זה בצורה טובה יותר?

מה שאנחנו צריכים זה מדד שבו למס' הזדמנויות הרביאנד של הקבוצה לא יהיו חשיבות.

כדי להשיג את זה, נשתמש במדד של אחוזי ריבאונד מסך ההזדמנויות.


איך נחשב את זה?

DREB / (DREB + Opp OFFREB) =

אחוז הריבאונדים שאני מצליח לקחת מתחת לסל שלי.


נחשב את המדד הזה גם עבור היריבה ונחסר ביניהם.

בכך, נקבל את השליטה האמיתית שלי בריבאונד והיתרון האמיתי שאני מקבל מכך.



הרבה יותר קרוב.

האם קבוצות טובות יותר טובות יותר בריבאונד?



ניו יורק וקליבלנד מובילות את המדד הזה, נראה שכרגע יש פרמטרים חשובים יותר בליגה.

מסקנות:

1. אכן ריבאונד זהו מדד שנותן אינדיקציה חזקה לניצחון, אבל האינדיקציה הזו מכילה בתוכה עוד פרמטרים רבים שמשפיעים עליה כמו מס' החטאות ואיבודים ולכן היא אינה רלוונטית.
2. כאשר אנחנו מבודדים את פרמטר הריבאונד לפרמטר איכותי יותר כמו אחוז ריבאונד, אנחנו מקבלים פער פחות משמעותי שמסתכם בהובלה של 20%.
3. באופן מפתיע, ניו יורק מובילה על כל שאר הקבוצות בפער גדול, ובמקום השני נמצאת קליבלנד. שתיים מהקבוצות הגרועות בליגה הינן הריבאונדריות הטובות ביותר, מה שמעיד על כך שקבוצות טובות מעדיפות להשקיע בדברים אחרים על המגרש (שלשות, אתלטיות, אורך) על פני ריבאונדים.